cyanic-selkie/wikianc huggingface dataset:
ఆక్యుపంక్చర్
అనప్జూసిక్ యాక్షన్
ఆక్యుపంక్చర్ అనగానే ముందుగా నొప్పి తగ్గించే గుణం గుర్తుకొస్తుంది అందరికి. ఎలాంటి నొప్పినైనా సరే తలనొప్పి, మైగ్రేన్ నుంచి మెడనొప్పి, భుజంనొప్పి, తుంటినొప్పి, మోకాలునొప్పి, కీళ్లనొప్పులు, భుజంనొప్పి, నడుమునొప్పి, మడిమనొప్పి మాత్రమే కాదు క్యాన్సర్‌వల్ల వచ్చే నొప్పి కూడా తగ్గించే గుణం ఆక్యుపంక్చర్‌కు ఉంది. దీనికి కారణం శరీరంలోని ఆక్యుపంక్చర్ పాయింట్స్‌కు నొప్పిని నివారించే గుణం ఉంది. ఈ అనల్జిక్ యాక్షన్‌ను ఉపయోగించుకొని చైనీయులు ఆక్యుపంక్చర్ అనస్థీషియాను అభివృద్ధి పరిచారు. కొన్ని పాయింట్స్‌ని ఉత్తేజ పరిచి, ఎటువంటి మత్తు అవసరం లేకుండానే ఎటువంటి దుష్ఫ్రభావాలు లేకుండా పెద్దపెద్ద సర్జరీలు చేయగలుగుతున్నారు.
ప్రమీలా భట్ట్
ప్రమీలా భట్ట్ (Pramila S Bhatt nee Korikar) భారతదేశానికి చెందిన మహిళా క్రికెట్ క్రీడాకారిణి.
జీవిత విశేషాలు
1990 నుంచి 1996 మధ్యకాలంలో ఆమె భారత జట్టు తరఫున 5 టెస్ట్ మ్యాచ్‌లు, 1993 నుంచి 1998 మధ్యకాలంలో 22 వన్డే మ్యాచ్‌లలో ప్రాతినిధ్యం వహించింది. ఒక టెస్ట్ మ్యాచ్‌కు, 7 వన్డే మ్యాచ్‌లలో ఆమె భారత జట్టుకు నేతృత్వం కూడా వహించింది. ఆమె బ్యాటింగ్, బౌలింగ్ రెండిటిలోనూ నైపుణ్యం ఉన్న ఆల్‌రౌండర్ క్రికెట్ క్రీడాకారిణి. 1997-98 మహిళా ప్రపంచ కప్ లో న్యూజీలాండ్ పై ఆడి టై (సమం) చేసిన మ్యాచ్‌కు ఆమె నాయకత్వం వహించింది.
మూలాలు
వర్గం:1969 జననాలు వర్గం:భారతీయ క్రీడాకారులు వర్గం:భారతీయ మహిళా క్రికెట్ క్రీడాకారులు వర్గం:కర్ణాటక మహిళా క్రీడాకారులు వర్గం:జీవిస్తున్న ప్రజలు
విజయనగర సామ్రాజ్యంలో వస్త్రధారణ
విజయనగర సామ్రాజ్య కాలంలో వస్త్రధారణ పర్షియన్, దక్షిణ భారతీయ వస్త్రధారణ పద్ధతుల సమ్మేళనంగా నిలిచింది. రాజాస్థానంలో సేవకుల నుంచి చక్రవర్తి దాకా పైన బొత్తాలున్న అంగీ, నడుము కింద పంచె, తలపైన కుల్లాయి అనే ఒకరకమైన టోపీ ధరించేవారు. ఇది ఇస్లామీయకరణ అని పిలిచే సాంస్కృతిక ఇస్లాం ప్రభావం కారణంగా వచ్చి చేరిన వస్త్రధారణ. కొలువుకు సంబంధం లేని సందర్భాల్లో, ఆంతరంగిక, పూజా సమయాల్లో మాత్రం ఎంతటివారైనా హైందవ వస్త్రధారణ పద్ధతులను అనుసరించి పంచె, ఉత్తరీయం ధరించేవారు. సామాన్య ప్రజలు మాత్రం ఎప్పుడూ పైభాగం ఆచ్చాదన లేకుండా, కింది భాగంలో పంచె కానీ, గోచి కానీ వారి స్థాయి బట్టి కట్టుకునేవారు.
ఆనాటి దక్కన్ రాజకీయ స్థితిలో విజయనగరానికి పర్షియా, టర్కీ దేశాలతో దౌత్య, వ్యాపార సంబంధాలు ముఖ్యమైనవి. మధ్యప్రాచ్యం కేంద్రంగా ప్రపంచంలోని దూరతీరాలకు మతప్రసక్తి లేకుండా విస్తరిస్తున్న ఇస్లామీయ సంస్కృతిలో విజయనగరం కూడా భాగం పంచుకోవడంలో విజయనగర రాజాస్థాన వస్త్రధారణ తనవంతు సాయం చేసింది. విజయనగర సామ్రాజ్య కాలం నాటికి తీరాంధ్ర, కొచ్చిన్, సిలోన్ వంటి ప్రాంతాల్లో మహారాజు సైతం నడుము పైభాగాన్ని ఉత్తరీయానికి మించి మరే వస్త్రం లేకుండా అనాచ్ఛాదితంగా వదిలేయడమే ఉండేది. రాజాస్థానాల్లో అంగీ ధరించడం అన్నది మధ్యయుగాల నాటి దక్షిణ భారత హిందూ రాజ్యాల్లో ఒక అసాధారణమైన మార్పు.
చక్రవర్తి, రాజాస్థానీకుల వస్త్రధారణ
బొత్తాలు ఉన్న అంగీ, తలపైన కుళ్ళాయి (టోపీ లాంటిది), నడుము కింది భాగంలో పంచె అన్నవి విజయనగర సామ్రాజ్యకాలంలో పురుషులు, మరీముఖ్యంగా రాజాస్థాన పురుషుల దుస్తులు. అంగీ చేతులు కొంచెం బిగువుగా ఉండేవి. కొందరి అంగీలు పొడుగ్గా కింద మోకాళ్ళ వరకూ, మరికొందరివి నడుము వరకు మాత్రమే ఉండేది. చరిత్రకారుడు ఫిలిప్ బి. వాగనర్ దీన్ని పరిశీలిస్తూ ఆ పొడుగు, పొట్టి అంగీలు వారి వారి సామాజిక స్థాయిని సూచిస్తూ ఉండవచ్చనీ, పొట్టి అంగీలవారు సేవకులు కావచ్చనీ అభిప్రాయపడ్డాడు. అంగీ మెడ వెడల్పుగా, కప్పడానికి మడతపెట్టిన ఒక పట్టీతో ఉండేది. అంగీ ముందుభాగం తొడుక్కోవడానికి వీలుగా చీలివుండి, బొత్తాలతో ఉండేది. విజయనగర చక్రవర్తి ధరించే అంగీ పల్చగా ఉండేది. దాన్ని నూలు, పట్టు, జరీ ముడిగుడ్డలుగా వినియోగించి పనితనంతో నేసినదిగా విదేశీ యాత్రికులు గుర్తించారు. రాజు ధరించే అంగీ మేలైన రకం పట్టుతో ఉండడమే కాక జరీలో బంగారాన్ని విస్తారంగా వాడి వివిధ రూపాలను చిత్రించేవారని న్యూనిజ్ పేర్కొన్నాడు. ఇక మిగిలిన ఆస్థానీకులు, సాధారణ సేవకులు ధరించే అంగీలు వారి వారి స్థాయిలను బట్టి వివిధ నాణ్యతలు కలిగిన బట్టతో కుట్టేవారు.
తలపై కిరీటాలు కాక అందరూ కుళ్ళాయి అని పిలిచే గుడ్డ టోపీ ధరించేవారు. వారి వారి స్థాయిని బట్టి దానికి జరీ పని ఉండేది. కింది స్థాయి ఆస్థానీకులు, సేవకులు తదితరులు ఏ జరీ లేని సామాన్యమైన కుళ్ళాయి ధరించేవారు. శ్రీ కృష్ణదేవ రాయలు కుళ్ళాయి రెండు అడుగుల పొడవు ఉండేదనీ, రాణివాసాల్లో మసిలే మహిళలు ముత్యాలతో చేసిన దండలు అలంకరించిన కుళ్ళాయిలు ధరించేవారనీ విదేశీయాత్రికులు పేర్కొన్నారు. పన్నుల సేకరణ, లెక్కలు రాసే కరణాలు బోడ కుల్లాలు (చిన్న కుల్లాయిలు), చింపి కుప్పసములు (కుప్పసములంటే అంగీలు) ధరించేవారని పరమయోగి విలాసమనే ద్విపద కావ్యంలో రాసివుంది.
ఇలాంటి వస్త్రధారణ కేవలం కొలువుకు సంబంధించిన సందర్భాల్లోనే వాడేవారు. ఇంటిపట్టున ఉన్నప్పుడు, ఆంతరంగిక సందర్భాల్లోనూ మాత్రం అదే రాజపురుషులు పైపంచ తప్ప పైన ఏ ఆచ్ఛాదనా లేకుండా, నడుము కింద పంచెతో హైందవ సంప్రదాయాల్లో ఉండేవారు. దైవదర్శనార్థం ఆలయాలకు వెళ్ళినప్పుడు పైపంచ తీసి నడుముకు చుట్టుకుని, నడుము కింద పట్టుపంచె ధరించేవారు. దీనికి నిదర్శనగా తిరుమల వేంకటేశ్వరస్వామి ఆలయంలో తన భార్యలతో ఉన్న కృష్ణదేవరాయల విగ్రహం కనిపిస్తుంది. అదే కృష్ణదేవరాయలు కొలువుదీరినప్పుడు అంగీ, పట్టుదట్టి, కుల్లాయి, పంచెలతో ఉండేవాడని హంపిలోని పలు విగ్రహాలు, విదేశీయుల రచనలు సాక్ష్యమిస్తున్నాయి.
సైనికుల దుస్తులు
సైనికులు నానావిధాలైనవి, అత్యంత విలువ కలిగినవీ ఐన రంగురంగుల బట్టలు కడుతూ ఉండేవారు. ఐతే పట్టుచిక్కుండా ఉండే వ్యూహంతో కాల్బలం వాళ్ళు మాత్రం యుద్ధ సమయంలో శరీరానికి నూనెరాసుకుని కేవలం, చెడ్డీ తప్ప మరే దుస్తులూ లేకుండా ఉండేవారు.
ఇతరుల వస్త్రధారణ
పైన కబాయి లేక అంగీ ధరించడం, మొలధట్టి కట్టుకోవడం వంటివాటి వాడుక పరిమితమని ఆనాటి విదేశీ యాత్రికులంతా నమోదుచేశారు. ఇటాలియన్ యాత్రికుడు లుడోవికో డి వర్తెమా తన రచనలో ఈ అంగీధారణ అన్నది రాజాస్తానీకులను మినహాయించి ఇతరుల్లో కనిపించదని రాశాడు. సామాన్య పురుషులు పై భాగం ఏ ఆచ్ఛాదనా లేకుండా, మొల కింద నుంచి మాత్రం పంచె, మొలగుడ్డ వంటివి కట్టుకునేవారు. వైద్యులు, వైష్ణవ బ్రాహ్మణులు ధోవతి, పచ్చడం (ఉత్తరీయం), మేదరవాళ్ళు పుట్టగోచి, మాలదాసరులు తోలు అంగీ, తోలు టోపీ ధరించేవారనీ ఆనాటి తెలుగు సాహిత్యాధారాలు చెప్తున్నాయి.
దుస్తుల పరిశ్రమ
విజయనగర కాలంలో దుస్తులను రూపొందించే నేత పరిశ్రమ అత్యంత ముఖ్యమైన పరిశ్రమల్లో ఒకటి. నూలు వడకడం, నేయడం, బట్టలు కుట్టడం, అమ్మడం అన్నవి దీనిలో ముఖ్యమైన దశలు. శూద్ర కులస్తుల్లో ఎక్కువమంది రాట్నాల మీద నూలు వడికేవారనీ, వాటిని సాలెలు నేసేవారనీ సురవరం ప్రతాపరెడ్డి రాశాడు. సాలెల్లో సాలె, పద్మసాలె, పటుసాలె, అగసాలె, వానె వంటి వివిధ శాఖలుండేవి. వారిలో పట్టువస్త్రాలు నేసేవారు పటుసాలెలు, వ్యాపారస్తులు వానెలు.
హైందవ వస్త్రధారణ పద్ధతులు
తీరాంధ్ర ప్రాంతంలో విద్యాధికారిగా వెలుగొందిన శ్రీనాథుడు ప్రౌఢదేవరాయల ఆస్థానానికి వెళ్ళినప్పుడు "పెద్ద కూర్పాసాన్ని (అంగీ) తొడుక్కొని, కుల్లాయి తలకు ధరించడాన్ని" తప్పనిసరి అవస్థగా కన్నడ రాజ్యలక్ష్మికి మొరపెట్టుకోవడాన్ని బట్టి అతను పనిచేసిన రెడ్డిరాజులు, ఇతర తెలుగు రాజుల ఆస్థానాల్లోనూ ఈ ఆచారాలు లేవని తెలుస్తోంది.
ముస్లిం వస్త్రధారణ నేపథ్యం
ఖురాన్‌లోనే శరీరాన్ని కప్పుకోవాల్సిన అవసరం కోసం దుస్తులు భగవంతుడు సృష్టించాడని చెప్పడంతో శరీరావయవాల సౌష్టవాన్ని కనిపించనివ్వకుండా వదులైన బట్టలతో శరీరాన్ని కప్పుకోవడం ముస్లింలకు ఒక ధార్మికమైన కర్తవ్యమైంది. శరీరాన్ని అనాచ్ఛాదితంగా ఉంచడం సిగ్గుచేటనీ, సౌష్టవం కూడా తెలియని విధమైన బట్టలతో కప్పుకోవడం మర్యాదకరమనీ ముస్లిం సంప్రదాయం.
సాంస్కృతిక ప్రభావం
13-15 శతాబ్దాల నాటికి భారతదేశం ముస్లింల దండయాత్రలకే కాక విస్తృతమైన సాంస్కృతిక ప్రభావానికి కూడా లోనైంది. సిసిలీ మొదలుకొని ఇటువైపు భారతదేశం వరకూ విస్తృతమైన భూభాగం పర్షియా, టర్కీ దేశాల సాంస్కృతిక పరిధిలోకి వచ్చాయనీ చెప్తూ ఫిలిప్ బి వాగనర్ ఇస్లామీయకరణగా ప్రతిపాదించాడు. మతపరంగా స్వతంత్రంగా ఉంటూనే రాజకీయ, దౌత్య అవసరాల వల్ల, ఇస్లామీయ సంస్కృతిలోని అంశాలను స్వీకరించడం ద్వారా పర్షియా, టర్కీలు కేంద్రంగా ఉన్న విస్తృతమైన రాజకీయ అల్లికలో భాగం కాగలగడం దీనికి పునాదిగా నిలిచింది. మతరహితమైన సాంస్కృతిక ప్రభావం మెల్లమెల్లగా బలపడడంతో విజయనగర రాజాస్థానాల్లోకి తోటి హిందూ రాజాస్థానాల్లో లేని కుల్లాయిలు, అంగీలు వచ్చిచేరాయి.
దౌత్య, రాజకీయ కారణాలు
దక్కన్‌లో తమకు చిరకాల ప్రత్యర్థులైన బహమనీ సుల్తానులు, వారి నుంచి చీలిపోయిన నాలుగు షాహీ వంశాలతో పోటీకి, పోరాటాలకు తట్టుకోవడానికి విజయనగర చక్రవర్తులు పర్షియా, టర్కీ, పోర్చుగీసు దేశస్థులతో దౌత్యానికి, వ్యాపారానికి చాలా ప్రాధాన్యతనిచ్చేవారు. ఆ క్రమంలో ఇస్లాం ప్రపంచంలోని కీలక స్థానాల రాయబారులతోనూ, వ్యాపారులతోనూ విజయనగర చక్రవర్తులు సాగించిన దౌత్య, వ్యాపారాలు ఈ మార్పుకు దోహదం చేశాయి. దౌత్యవేత్తలకు, మంత్రులకు, కవులకు విజయనగర చక్రవర్తులు మేలిమి రకం కుల్లాయి, అంగీ బహుమతులుగా ఇచ్చిపుచ్చుకునే పద్ధతి ప్రారంభించారు. ఇస్లాం సంస్కృతికి చెందిన దౌత్యవేత్తలు ఇతర హిందూ రాజుల వస్త్రధారణ అనాగరికంగా కనిపించేది. తమ తమ పుస్తకాల్లో "రాజుకీ బిచ్చగాడికీ తేడాలేద"నీ, "మనుషులూ, రాక్షసులూ కానివారిలా, పీడకలలు తెచ్చేట్లున్నార"నీ తీవ్రమైన వ్యాఖ్యలు నమోదుచేశారు. తిమూరిద్ సామ్రాజ్యపు దౌత్యవేత్త సమర్‌ఖండి విజయనగర చక్రవర్తిని మాత్రం "నగ్నంగా హిందువులా కాకుండా, మేలిమీ జేతూనీ పట్టుతో నేసిన అంగీ ధరించి శరీరాన్ని పద్ధతిగా కప్పుకుని వున్నాడని" వర్ణించి తన రాజుతో పోల్చదగ్గవాడనీ, ఉత్తముడనీ, సమర్థుడనీ పొగుడుతూ రాసుకున్నాడు. యుద్ధాల్లో బహమనీలను ఎదుర్కోవడానికి వారి అశ్వశక్తిని తట్టుకునే ఉత్తమ జాతి అశ్వాలను దిగుమతి చేసుకునేందుకూ విజయనగరానికి ఈ దౌత్యం, వ్యాపారం కీలకమైనవి. ఒక దశలో విజయనగర సామ్రాజ్యం మధ్యప్రాచ్యం నుంచి ప్రతీ అశ్వాన్నీ తాను తప్ప మరే ఇతర ముస్లిం ప్రత్యర్థులు దిగుమతి చేసుకోలేని విధంగా విజయవంతమైన ఒప్పందాలు కుదుర్చుకోగలిగింది. హిందూ సంస్కృతిని విస్తృతమైన ఇస్లాం సంప్రదాయాలతో ఇలా అనుసంధానం చేసి దౌత్యపరమైన విజయాలు సాధించడంలో దుస్తులూ కీలకపాత్ర పోషించాయి.
నోట్స్
<references group="నోట్స్"/>
ఆధార రచనలు
వర్గం:విజయనగర సామ్రాజ్యం వర్గం:సాంఘిక చరిత్ర
2019 భారత సార్వత్రిక ఎన్నికలు - ఆంధ్రప్రదేశ్
2019 భారత సార్వత్రిక ఎన్నికలు లో భాగంగా, ఆంధ్ర ప్రదేశ్  రాష్ట్రంలోని పార్లమెంటు నియోజకవర్గాలలో ప్రధాన పార్టీ అభ్యర్ధుల పట్టిక, విజేతలు ఈ క్రింది విధంగా వుంది.
మూలాలు
వర్గం:17వ లోక్‌సభ వర్గం:భారతదేశంలో ఎన్నికలు
అబలా సచ్చరిత్ర రత్నమాల
అబలా సచ్చరిత్ర రత్నమాల భండారు అచ్చమాంబ రచించిన గ్రంథం. ఇది మూడు భాగాలుగా ముద్రించబడినది. మొదటి భాగాన్ని కొమర్రాజు వినాయకరావు అభ్యుదయ ప్రెస్, విజయవాడ ద్వారా 1935 సంవత్సరంలో ప్రచురించారు. thumb స్త్రీలు బలహీనులు, శౌర్యహీనులు కాదని వారిలో ఎందరో వీరనారులు, పవిత్ర చరితులు, జ్ఞాన సంపన్నులు ఉన్నారని నిరూపించేందుకు, స్త్రీ విద్య నాశనహేతువు కాక దేశోపకారణం కాగలదనీ నిరూపించేందుకు ఈ గ్రంథం రచించానని రచయిత్రి పేర్కొన్నారు. ఈ క్రమంలో భారతదేశంలోని పలువురు వీరనారుల సంగ్రహ జీవిత గాథలతో ఈ గ్రంథాన్ని రూపొందించారు. తెలుగులో తొలి కథ రాసిన గౌరవం పరిశోధనల వల్ల ఇటీవల బండారు అచ్చమాంబకే దక్కుతోంది. ఆమె తెలుగు వైతాళికుడు కొమర్రాజు వెంకట లక్ష్మణరావు సోదరి కాగా లక్ష్మణరావు ఆమెను రచనరంగంలో బాగా ప్రోత్సహించారు. ఈ సంపుటంలో ప్రాచీన భారతీయ స్త్రీల నుంచి ఆధునిక కాలానికి చెందిన స్త్రీల జీవిత గాథలు ఉన్నాయి. రాణీ సంయుక్త జీవితగాథతో మొదలుపెట్టి 34మంది జీవితచిత్రణలు చేశారు.
బయటి లింకులు
వర్గం:తెలుగు పుస్తకాలు వర్గం:1935 పుస్తకాలు వర్గం:1917 పుస్తకాలు
వెస్ట్‌మినిస్టర్ సెంట్రల్‌హాలు
వెస్ట్‌మినిస్టర్ సెంట్రల్ హాలు అనేది లండన్‌లోని అతిపెద్ద సమావేశం మరియు ఈవెంట్‌ల వేదిక దీనిని "మెథడిస్ట్ సెంట్రల్ హాల్, వెస్ట్‌మిన్‌స్టర్" (వెస్ట్‌మిన్‌స్టర్ మెథడిస్ట్ సెంట్రల్ హాల్ వెస్ట్‌మినిస్టర్) అని కూడా పిలుస్తారు, దీనిని "సెంట్రల్ హాల్ అని కూడా పిలుస్తారు., వెస్ట్‌మిన్‌స్టర్" (వెస్ట్‌మిన్‌స్టర్ సెంట్రల్ ఆడిటోరియం).సెంట్రల్ ఆడిటోరియం వెస్ట్‌మిన్‌స్టర్ అబ్బే ఎదురుగా, విక్టోరియా స్ట్రీట్, టోథిల్ స్ట్రీట్ మరియు స్టోరీస్ గేట్ మూలలో, క్వీన్ ఎలిజబెత్ II కాన్ఫరెన్స్ సెంటర్‌కి ఆనుకొని ఉంది..ఇది మెథడిస్ట్ వ్యవస్థాపకుడు జాన్ వెస్లీకి శతాబ్ది స్మారక చిహ్నంగా 1912లో ప్రారంభించబడింది. కాన్ఫరెన్స్‌ల నుండి కచేరీల వరకు సంవత్సరానికి 800 కంటే ఎక్కువ విభిన్న ఈవెంట్‌లను ఇక్కడ నిర్వహించడతాయి,ఈ రాబడిని నిర్వాహకులు భవనాన్ని మెరుగుపరచడం ఇంకా ప్రపంచవ్యాప్తంగా ధార్మిక కార్యక్రమాల కోసం డబ్బును సేకరించడం కోసం వాడతారు. ఇది లండన్‌లోని వెస్ట్‌మిన్‌స్టర్ నగరంలో ఒక బహుళ ప్రయోజన వేదిక పర్యాటక ఆకర్షణగా ఉన్న ఈ భవనంలో ఆర్ట్ గ్యాలరీ, రెస్టారెంట్ మరియు కార్యాలయ భవనం కూడా ఉన్నాయి,ఈ వేదిక నిర్మాణపరంగా మరియు చారిత్రాత్మకంగా ముఖ్యమైనది, ఇది లండన్ లో అత్యంత సాంకేతికం సామర్థ్యం గల వేదికలలో ఒకటి ఆడిటోరియం సెంట్రల్ హాల్‌లో 2,352 వరకూ కూర్చోవచ్చు .1946లో ఐక్యరాజ్యసమితి ప్రారంభ సమావేశానికి ఆతిథ్యం ఇవ్వడానికి ఎంపిక చేయబడింది. thumb|సెంట్రల్ హాల్ వెస్ట్ మినిస్టర్
మూలాలు
వర్గం:పర్యాటక ప్రదేశాలు వర్గం:వేదికలు
డయానా ఎడుల్జీ
డయానా ఫ్రామ్ ఎడుల్జీ (జననం 1956 జనవరి 26) మాజీ భారత మహిళా టెస్ట్ క్రికెటర్. ముంబైలో పార్సీ కుటుంబంలో జన్మించిన ఆమె చిన్న వయసులోనే క్రీడలకు ఆకర్షితురాలయింది. ఆమె నివసించిన రైల్వే కాలనీలో టెన్నిస్ బంతితో క్రికెట్ ఆడుతూ పెరిగింది. ఆమె క్రికెట్‌ వైపుకు మళ్ళే ముందు జాతీయ స్థాయి జూనియర్ బాస్కెట్‌బాల్, టేబుల్ టెన్నిస్ ఆడింది. మాజీ టెస్ట్ క్రికెటర్ లాలా అమర్‌నాథ్ నిర్వహించిన క్రికెట్ క్యాంప్‌లో ఆమె తన నైపుణ్యాలను మెరుగుపర్చుకుంది. ఆ సమయంలో భారతదేశంలో మహిళల క్రికెట్ ప్రాచుర్యం పొందుతూ ఉంది. డయానా అప్పుడు రైల్వేలకు, ఆ తరువాత భారత జాతీయ క్రికెట్ జట్టుకూ ఆడింది, ఆమె ఎడమచేతి వాటం స్లో ఆర్థడాక్స్ బౌలర్. ఆమె 1975 లో తన మొదటి సిరీస్ ఆడింది. 1978 లో ఆమెను జట్టుకు కెప్టెన్‌గా నియమించారు. ప్రపంచవ్యాప్తంగా టెస్టుల్లో అత్యధిక వికెట్లు సాధించిన వారిలో ఆమె మూడవ స్థానంలో నిలిచింది.
మహిళల టెస్టు క్రికెట్ చరిత్రలో అత్యధిక బంతులు వేసిన బౌలరుగా ఆమె పేరిట రికార్డు (5098 కి పైగా) ఉంది
1983 లో ఆమె భారతదేశపు అత్యున్నత క్రీడా పురస్కారం అర్జున అవార్డును అందుకుంది. 2002 లో భారత ప్రభుత్వం పద్మశ్రీ ప్రదానం చేసింది. 2017 జనవరి 30 న సుప్రీంకోర్టు ఆమెను బిసిసిఐ పరిపాలన ప్యానెల్‌లో నియమించింది.
1986 లో, భారతదేశానికి కెప్టెన్‌గా ఇంగ్లాండ్ పర్యటనలో ఉన్నప్పుడు ఎడుల్జీకి లార్డ్స్ పెవిలియన్‌లో ప్రవేశం నిరాకరించారు. అప్పుడామే MCC ( మేరీలెబోన్ క్రికెట్ క్లబ్) పేరును MCP ("మేల్ చావనిస్ట్ పిగ్స్") గా మార్చుకోవాలని ఆమె చురక వేసింది.
మూలాలు
వర్గం:1956 జననాలు వర్గం:భారతీయ క్రీడాకారులు వర్గం:భారతీయ మహిళా క్రికెట్ క్రీడాకారులు వర్గం:మహారాష్ట్ర మహిళా క్రీడాకారులు వర్గం:జీవిస్తున్న ప్రజలు
పద్మిని (నటి)
పద్మిని ప్రముఖ సినిమా నటి, నర్తకి. ఈమె భరతనాట్యం లో శిక్షణ తీసుకుంది. ఈమె, ఈమె సోదరీమణులు లలిత, రాగిణి ముగ్గురూ కలిసి ట్రావన్‌కోర్ సిస్టర్స్గా ప్రసిద్ధి చెందారు.
విశేషాలు
ఈమె 1932, జూన్ 12వ తేదీన జన్మించింది. ఈమె తొలిసారి తన 14వయేట కల్పన అనే హిందీ సినిమాలో నర్తకిగా నటించింది. తరువాత 30 సంవత్సరాలు తెలుగు, తమిళ, హిందీ, మళయాల భాషలలో సుమారు 250 సినిమాలలో నటించింది. ఈమె శివాజీ గణేశన్, ఎం.జి.రామచంద్రన్, ఎన్.టి.రామారావు, రాజ్‌ కపూర్, షమ్మీ కపూర్, ప్రేమ్‌ నజీర్, రాజ్‌కుమార్, జెమినీ గణేశన్ వంటి పెద్ద నటులతో కలిసి నటించింది. ఎక్కువగా శివాజీ గణేశన్‌తో 59 చిత్రాలలో నటించింది.
ఈమె చెన్నై లోని ఒక ప్రైవేటు ఆసుపత్రిలో చికిత్స పొందుతూ 2006, సెప్టెంబరు 24 తేదీన గుండెపోటుతో మరణించింది.
తెలుగు సినిమాల జాబితా
ఈమె నటించిన తెలుగు చలనచిత్రాల పాక్షిక జాబితా:
బషీర్‌బాగ్ ప్యాలెస్
బషీర్‌బాగ్ ప్యాలెస్ తెలంగాణ రాష్ట్ర రాజధాని హైదరాబాదులోని బషీర్‌బాగ్ లో ఉన్న ప్యాలెస్. 1887-1894 మధ్యకాలంలో హైదరాబాద్ రాష్ట్ర ప్రధానమంత్రిగా ఉన్న పైగా వంశానికి చెందిన ఆస్మాన్ జా బషీర్-ఉద్-దౌలా ఫతేమైదాన్ వద్ద ఈ ప్యాలెస్‌ను నిర్మించాడు.
చరిత్ర
1872లో సాలార్ జంగ్ ఆలోచనలకు అనుగుణంగా 1880లలో నిర్మించిన ప్యాలెస్‌ పేరుమీద ఈ ప్రాంతానికి బషీర్‌బాగ్‌ అనే పేరు వచ్చింది. పైగా నవాబు ఉల్‌ ముల్క్‌ బహదూర్‌ దీనిని వేసవికాల ప్యాలెస్‌గా వాడుకునేవాడు. అద్భుతమైన ఆర్కిటెక్చర్‌తో ఉన్న ఈ భవనం భారతదేశ స్వాతంత్య్రం అనంతరం కూల్చివేయబడింది. అందులో మిగిలిన ప్యాలెస్ భవన అవశేషంలోనే ప్రస్తుతం నిజాం కళాశాల ఉంది.
నవాబ్ జహీర్ యార్ జంగ్ పోషణలో హిందూస్థానీ శాస్త్రీయ విద్వాంసుడు బాడే గులాం అలీఖాన్ తన చివరి సంవత్సరాలలో ఈ భవనంలో ఆతిథిగా ఉండి, ఏప్రిల్ 25, 1968 న ఈ ప్యాలెస్ లోనే మరణించాడు.
మూలాలు
వర్గం:హైదరాబాదు వర్గం:హైదరాబాదు రాజభవనాలు వర్గం:హైదరాబాద్ రాష్ట్రం వర్గం:భారత వారసత్వ ప్రదేశాలు వర్గం:హైదరాబాదు వారసత్వ నిర్మాణాలు
హైదర్‌గూడ
హైదర్‌గూడ, తెలంగాణ రాష్ట్ర రాజధాని హైదరాబాదు లోని ఒక ప్రాంతం. హైదరాబాదులో పేరొందిన వాణిజ్య, నివాస ప్రాంతాలలో ఇదీ ఒకటి. ఓల్డ్ ఎమ్మెల్యే రెసిడెన్షియల్ క్వార్టర్స్ ఇక్కడ ఉన్నాయి.
సమీప ప్రాంతాలు
ఇక్కడికి సమీపంలో విట్టల్ వాడి, రామ్‌కోటి, గన్ ఫౌండ్రి మొదలైన ప్రాంతాలు ఉన్నాయి.
వాణిజ్య ప్రాంతం
ఇక్కడ ఫుడ్ వరల్డ్, పాంటలూన్స్, మోర్ వంటి అనేక మాల్స్, దుకాణాలు ఉన్నాయి. ఇక్కడ ఐ.సి.ఐ.సి.ఐ. బ్యాంకు, కార్పోరేషన్ బ్యాంకులు ఉన్నాయి. హైదరాబాదీ రెస్టారెంట్ కేఫ్ బహార్ కూడా ఇక్కడ ఉంది.
విద్యాసంస్థలు
భారతీయ విద్యా భవన్‌ శాఖ, సెయింట్ జోసెఫ్ డిగ్రీ, పిజి కళాశాల,హైదరాబాద్ సెయింట్ పాల్స్ హైస్కూల్, లోటస్ నేషనల్ స్కూల్ వంటి విద్యాసంస్థలు ఇక్కడ ఉన్నాయి. 1990లలో ఇక్కడ మదీనా హైస్కూల్, మదీనా స్టూడెంట్స్ హాస్టల్ బాగా ప్రాచుర్యం పొందాయి. హాస్టల్ ను మదీనా ఐ హాస్పిటల్ గా మార్చారు.
రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో హైదర్‌గూడ నుండి నగరంలోని ఉస్మానియా విశ్వవిద్యాలయం, నాంపల్లి, కాచిగూడ వంటి ప్రాంతాలకు బస్సు సౌకర్యం ఉంది. సమీపంలోని నాంపల్లి లో ఎంఎంటిఎస్ రైలు సౌకర్యం ఉంది.
అభివృద్ధి పనులు
హైదరగూడలో 33 లక్షల రూపాయలతో నిర్మిస్తున్న డ్రైనేజీ, సీసీ రోడ్డు పనులకు 2022 జూన్ 22న రాజేంద్రనగర్‌ ఎమ్మెల్యే టి.ప్రకాశ్ గౌడ్ శంపస్థాపన చేశాడు. అత్తాపూర్‌, హైదర్‌గూడ ప్రభుత్వ పాఠశాల నుంచి హైదర్‌గూడ చౌరస్తా వరకు రూ.17.35లక్షలతో సీసీ రోడ్డును, రూ.16.80లక్షలతో డ్రైనేజీ పైప్‌లైన్‌ నిర్మించనున్నారు. ఈ కార్యక్రమంలో స్థానిక కార్పొరేటర్‌ సంగీత, ఇతర ప్రజా ప్రతినిధులు, అధికారులు పాల్గొన్నారు.
కాసవ్
కాసవ్, 2016 అక్టోబరు 6న విడుదలైన మరాఠీ సినిమా. సుమిత్రా భావే-సునీల్ సుఖ్తంకర్ దర్శకత్వం వహించిన ఈ సినిమాలో ఇరావతి హర్షే, అలోక్ రాజ్‌వాడే, మోహన్ అగాషే తదితరులు నటించారు. విచిత్ర నిర్మతి బ్యానరులో భావే-సుఖ్తంకర్ సహకారంతో మోహన్ అగాషే ఈ సినిమాను నిర్మించాడు. ఈ సినిమా 64వ భాతర జాతీయ చలనచిత్ర పురస్కారాల లో జాతీయ ఉత్తమ చిత్రంగా పురస్కారాన్ని గెలుచుకుంది. ఈ విభాగంలో గెలిచిన ఐదవ మరాఠీ చిత్రమిది.
అవార్డులు, ప్రదర్శనలు
64వ భాతర జాతీయ చలనచిత్ర పురస్కారాల లో జాతీయ ఉత్తమ చిత్రంగా గోల్డెన్ లోటస్ అవార్డు ( స్వర్ణ కమలం)ను గెలుచుకుంది.
ముంబై చలన చిత్రోత్సవం (2016), కోల్‌కతా అంతర్జాతీయ చలన చిత్రోత్సవం (2016), కేరళ అంతర్జాతీయ చలన చిత్రోత్సవం (2016), బెంగళూరు అంతర్జాతీయ చలన చిత్రోత్సవం (2017), న్యూయార్క్ ఇండియన్ చలన చిత్రోత్సవం (2017) వంటి వివిధ అంతర్జాతీయ చలన చిత్రోత్సవాలలో ఈ సినిమా ప్రదర్శించబడింది. చైనాలో జరిగిన బ్రిక్స్ చలన చిత్రోత్సవం -2017లో అలోక్ రాజ్‌వాడే ఉత్తమ నటుడు అవార్డును గెలుచుకున్నాడు.
బయటి లింకులు
వర్గం:2016 సినిమాలు వర్గం:మరాఠీ సినిమాలు వర్గం:జాతీయ ఉత్తమ చిత్రం పురస్కారం పొందిన సినిమాలు
లక్ష్మీ కిరణ్
లక్ష్మీ కిరణ్ (ములుగు లక్ష్మీనర్సింహారావు) తెలంగాణ రాష్ట్రానికి చెందిన రంగస్థల, టీవి, సినిమా నటుడు.
విద్యాభ్యాసం
బాల్య విద్య వేలూర్‌లోనే చదివిన లక్ష్మీకిరణ్‌, హైదరాబాద్ కి వచ్చి సర్ధార్‌ పటేల్ కాలేజీలో డిగ్రీ పూర్తిచేశాడు. ఉస్మానియా విశ్వవిద్యాలయం లో ఎంఏ థియేటర్‌ఆర్ట్స్‌లో పట్టాపొందాడు.
నాటకరంగం
లక్ష్మీ కిరణ్‌ ది కరణం కుటుంబం. దాంతో చిన్నప్పటినుండే తెలుగు సాహిత్యంపై పట్టు వచ్చింది. చిన్ననాటి తెలుగు గురువు నర్సయ్య సార్ ప్రోత్సాహంతో పద్యపఠనం, పద్య రచనలో మెళకువలు నేర్చుకున్నాడు. నటనపై మక్కువతో హైదరాబాద్‌లో అడుగుపెట్టాడు. డిగ్రీ పూర్తిచేసి, ఎంఏలో చేరాడు. అక్కడ విశ్వవిద్యాలయ నాటకాలలో నటించాడు. శాపగ్రస్తులు నాటకంలో నటించి ఉత్తమ నటుడి అవార్డు కూడా అందుకున్నాడు.
టివీరంగం
కళారంగంపై మక్కువతో ఒడిదుడుకులను ఎదుర్కొని టీవీలో చిన్నచిన్న పాత్రలకు ఎంపికయ్యాడు. ఈటీవీలో తూర్పుకువెళ్లే రైలు, భార్యామణి, అంతఃపురం, చంద్రముఖి, నాపేరు మీనాక్షి, మా టీవీ లో అష్టాచెమ్మా, జెమిని టీవీలో ఫ్రెండ్స్, మమతల కోవెల వంటి సీరియల్స్ లో నటించాడు. కొత్తగా వస్తున్న ధారావాహికలలో కూడా నటిస్తున్నాడు. సువర్ణభూమి, పాల్‌కాన్, శ్రీరామ్‌చిట్స్‌ వంటి వ్యాపార ప్రకటనలలో నటించాడు.
ఎంతోమందిని ఆకట్టుకుంటున్న జబర్దస్త్ కార్యక్రమంలో రాకెట్ రాఘవ, చమ్మక్ చంద్ర, రచ్చ రవి, శకలక శంకర్ బృందాలలో విభిన్న పాత్రలు పోషిస్తూ ప్రేక్షకులను అలరిస్తున్నాడు.
సినీరంగం
పవర్, గబ్బర్‌సింగ్-2, పిట్టగోడ, ఇంటలిజెంట్ ఇడియట్స్, ప్రేమంత సులువుకాదు, హిందీలో ఇష్క్‌యే హైదరాబాద్ తదితర సినిమాల్లోనూ నటించాడు.
వెంకట లక్ష్మీనరసింహ క్రియేషన్స్ అనే బ్యానర్ తో నిర్మాణ సంస్థను స్థాపించి ప్రేమమయం అనే సినిమా తీశాడు.
వస వేరు నూనె
వస వేరు నూనె లేదావస కొమ్ము నూనెఒకఆవశ్యక నూనె., ఒక సుగంధ తైలం.అంతే కాదు ఔషధ గుణాలున్ననూనె.వస మొక్క ఒషషి మొక్క.వస వేరును, ఆకులను అనాదిగా భారత దేశంలో ఆయుర్వేద వైద్యంలో ఉపయోగిస్తారు.వస ఆరాసియా కుటుంబానికి చెందిన మొక్క వృక్షశాస్త్రపేరు ఆకోరస్ కాలమస్ వర్ అంగుస్టలస్.వసను ఆంగ్లంలో కలమస్ (Calamus), స్వీట్అం ఫ్లాగ్ అంటారు.
వస మొక్క
వస మొక్క బహువార్షిక మొక్క.అర్థ్ర, చిత్తడి, నేలల్లో పెరుగును. జన్మస్థానం ఇత్తర యూరోప్, ఆసియా.ఈ మొక్క వేరును ములికా వైద్యంలో నరాల వ్యాధులకు, తలనొప్పులకు, మూర్ఛ, అతి విరేచనాలకు ఆఘాతం వంటి వాటికి వేరు, ఆకుల రసాన్ని ఉపయోగిస్తారు. వస వేరులో పలు రసాయన పదార్థాలు ఉన్నాయి. అందులో అశోరోన్ ఒకటి. అశోరోన్ క్యాన్సరు నిరోధకంగా భావించి, దానిని నోటి ద్వారా తీసుకున్న కాన్సర్ను తగ్గించునని భావించారు.1922, 1922 రిపోర్టు ప్రకారం (luo, 1992 and Hasheminejad & Caldwell, 1999) అశోరోన్ అనుకున్నంత ప్రాభావవంతంగా పనిచెయ్యడాని తెలిసింది.
నూనె సంగ్రహణ
వసవేరు, ఆకులనుండి ఆవశ్యక నూనెను ఉత్పత్తి చేస్తారు.నూనెను సాధారణంగా నీటిఆవిరి స్వేదన క్రియ/స్టీము డిస్టిలేసను ద్వారా ఉత్పత్తి చేస్తారు.ప్రయోగాత్మకంగా వేరు, ఆకులలోని రసాయనాలను లెక్కించుటకు నూనెను స్లావెంట్ ఎక్సుట్రాక్షన్ పద్ధతిలో సంగ్రహిస్తారు.
నూనె
వస వేరు నుండే కాకుండా ఆకుల నుండి కూడా నూనెను ఉత్పత్తి చేస్తారు.వేరు నుండి తీసిన నూనెలో β‐అసరోన్ 83.2% వరకు, ఆల్ఫా అసరోన్ 9.7% వరకు వుండగా, ఆకులనుండి తీసిన నూనెలో β‐అసరోన్ 85.6%,, లినలూల్ 4.75% ప్రధానంగా వున్నట్లు తెలిసింది. వస కొమ్ము/వేరులో నూనె 1.3% వరకు వుండగా, ఆకుల్లో 0.5-1,0% వరకువుండును.దాదాపు 91 రకాల రసాయనాలను వసమొక్కలో గుర్తించారు.ఆకుల్లో 66 రసాయనాలను, వేరులో 55 రసాయాన్లు ఉన్నాయి. వస నూనెలో దాదాపు 21 రకాల రసాయనాలు ఉన్నాయి. కొన్ని రకాల ఆకు, వేరు నుండి తోసిన నూనెలను విశ్లేషించగా అందులో దాదాపు 76%రసాయనాలను గుర్తించారు.అందులో β-గుర్జునేన్ 28% వరకు, (Z) -అసరోన్ 13.7% వరకు, అరిస్టోలెన్ 13.4% వరకు,, (E) -అసరోన్ 7.9% వరకు ఉన్నాయి.
నూనెలోని ప్రధాన రసాయనాలు
నూనెలోని ప్రధాన రసాయన పదార్థాలు ఆకోరేనోన్, బీటా-గురుజునేన్, ఐసోసైయోబునైన్, బీటా-అసరోన్, కాలమెండియోల్, ఆల్ఫా-సెలీనేన్, ఆల్ఫా -కాలకోరేన్, కాలముసేనోన్, కాంఫోన్,, షైబునోన్ లు.
నూనె భౌతిక గుణాలు
ఆకుల నుండి తీసిన నూనెయొక్క భౌతిక గుణాలపట్టిక
వైద్యపరమైన గుణాలు
వస నూనె యాంటి భయాటిక్, ముకుళన/దుస్సంకోచ నిరోధకగుణం, తలనొప్పి మందు, నాడీవర్ధకముగా, ప్రసరణీయ గుణాలు కల్గి ఉంది.
నూనె వాడకంలో తీసుకోవలసిన జాగ్రత్తలు
గర్భవతులు ఉపయోగించరాదు.నూనెలో వున్న అశోరోన్ వున్నందున, నూనెను నోటిద్వారా సేవించిన అపస్మారము/కొంకరలు పోవుట (convulsions), మానసికభ్రాంతి (hallucinations) కలగవచ్చును.
మూలాలు
వర్గం:నూనెలు వర్గం:ఆవశ్యక నూనెలు వర్గం:సుగంధ తైలాలు
తంజావూరు జిల్లా
తంజావూర్ జిల్లా,ఆగ్నేయ భారతదేశం,తమిళనాడు రాష్ట్రం లోని జిల్లాలలో ఇది ఒకటి. దీని ప్రధాన కార్యాలయం తంజావూరు.తంజావూర్ జిల్లా కావేరి డెల్టాలో ఉంది.జిల్లాలో ప్రధాన వృత్తి వ్యవసాయం.2011 నాటికి,తంజావూరు జిల్లాలో 2,405,890 మంది జనాభా ఉన్నారు.ప్రతి 1,000 మంది పురుషులకు 1,035 స్త్రీల లింగ నిష్పత్తి ఉంది.
భౌగోళిక శాస్త్రం
తంజావూర్ జిల్లా 10.08°N, 79.16°W మధ్య ఉంది. భౌగోళికంగా దీనికి ఈశాన్య సరిహద్దులోతమిళనాడులోని మైలాడుతురై జిల్లా,తూర్పున తిరువారూర్ జిల్లా, దక్షిణాన బంగాళాఖాతం, పాక్ జలసంధి పశ్చిమాన పుదుక్కోట్టై జిల్లా,తిరుచిరాపల్లి,ఈశాన్యంలో కడలూరుతో చిన్న సరిహద్దుగాఉంది.కొల్లిడం నదికి ఉత్తరాన,తిరుచిరాపల్లి అరియలూర్ జిల్లాలో కొంత భాగంగాఉంది.
జనాభా శాస్త్రం
2011 భారత జనాభా లెక్కల ప్రకారం, తంజావూరు జిల్లాలో 2,405,890 జనాభా ఉంది, ప్రతి 1,000 మంది పురుషులకు 1,035 స్త్రీల లింగ నిష్పత్తిగా ఉంది. జాతీయ సగటు 929 కంటే చాలా ఎక్కువ.జనాభాలో 35.39% మంది పట్టణ ప్రాంతాల్లో నివసిస్తున్నారు. మొత్తం జనాభాలో 238,598మందిఆరుసంవత్సరాల కంటే తక్కువ వయస్సు గలవారు ఉన్నారు.వీరిలో 121,949 మందిపురుషులు కాగా,1,16,649 మంది స్త్రీలు ఉన్నారు.జనాభాలో షెడ్యూల్డ్ కులాలు జనాభా 18.91% మంది ఉన్నారు.షెడ్యూల్డ్ తెగలు జనాభా 0.15% మందిఉన్నారుజిల్లాసగటుఅక్షరాస్యత 74.44% ఉంది.ఇది జాతీయ సగటు 72.99% కంటేఎక్కువ ఉంది. జిల్లాలో మొత్తం 6,05,363 గృహాలు ఉన్నాయి. మొత్తం 9,74,079 మందికార్మికులు ఉన్నారు,వీరిలో 1,17,321 మంది సాగుదారులు, 3,27,673మందిప్రధానవ్యవసాయకార్మికులు, 26,430 మంది గృహ పరిశ్రమలపై ఆధారపడినవారు,3,63,060 మంది ఇతర కార్మికులు, 1,39,595 ఉపాంత కార్మికులు, 12,592 మార్జినల్ కార్మికులు ఉన్నారు.
2011 భారత జనాభా లెక్కల ప్రకారం జనాభాలో 97.42% తమిళం మాట్లాడతారు. 1.07% సౌరాష్ట్రను వారి మొదటి భాషగా మాట్లాడతారు.
వ్యవసాయం
తంజావూరు జిల్లా కావేరీ నది తీర ప్రాంతంలో ఉంది.ఇది రాష్ట్రంలోనే అత్యంత సారవంతమైన భూమికలిగిన జిల్లా. జిల్లాలో ప్రధానంగా వరిని సాగు చేస్తారు.అందుకే దీనినితమినాడుబియ్యం బుట్ట అనిపిలుస్తారు. కావేరీ నది దానిఉపనదులు జిల్లాకు సాగునీరు అందిస్తాయి.ఇక్కడి రైతులువరితో పాటు కొబ్బరి,చెరకునుసాగుచేస్తారు.ఈ జిల్లా తమిళనాడు రాష్ట్రంలోఈ జిల్లాఅతిపెద్ద కొబ్బరి ఉత్పత్తిదారుగా ప్రసిద్ధి చెందింది.వ్యవసాయాధారిత ఆర్థికవ్యవస్థ కావడంతో పారిశ్రామిక వృద్ధి ప్రధానంగా వ్యవసాయఆధారిత పరిశ్రమలకే పరిమితమైంది.
తంజావూరులోని చోళ దేవాలయాలు
thumb|వ్యవసాయం - ముఖ్యంగా వరి సాగు - తంజావూరు జిల్లాలో ప్రజల ప్రధాన వృత్తి.|270x270px thumb|360x360px| తంజావూరు లోని [[బృహదీశ్వర దేవాలయం (తంజావూరు)|బృహదీశ్వర దేవాలయం]] thumb| [[ఐరావతేశ్వర దేవాలయం, తంజావూరు జిల్లా, కుంభకోణంలోని దారాసురం సా.శ. 12వ శతాబ్దం రాజరాజ చోళ II చేత నిర్మించబడింది. ఇది ప్రపంచ వారసత్వ ప్రదేశంగా గుర్తింపు పొందింది.|270x270px]] చోళులచే నిర్మించిన బృహదీశ్వర దేవాలయం (రాజరాజేశ్వరం లేదా పెరువుడైయార్ కోవిల్ అని కూడా పిలుస్తారు) తంజావూరు జిల్లాలో ఉంది.ఇది తమిళనాడు రాష్ట్రంలో ప్రసిద్ధి చెందిన దేవాలయం. ఇది ప్రపంచ వారసత్వ ప్రదేశంగా గుర్తింపు పొందింది. ఇది ప్రపంచంలోని శాస్త్రీయ ద్రావిడ శిల్పకళకు అత్యుత్తమ ఉదాహరణలలో ఒకటిగా చెప్పకోవచ్చు. కుంభకోణం సమీపంలోని ఐరావతేశ్వర ఆలయం యునెస్కో ప్రపంచ వారసత్వ ప్రదేశాలలో ఒకటిగా గుర్తించబడింది ఇది.జిల్లాలో మరొక ప్రధాన పర్యాటక ఆకర్షణగా ఉంది. కావేరీ నదీ లోయలోని పచ్చని వరి పొలాలు వీటికి, జిల్లాలోని ఇతర ముఖ్యమైన పురాతన స్మారక కట్టడాలకు సుందరమైన నేపథ్యాన్ని అందిస్తాయి.
మనోర కోట
మనోర కోట ఇది పట్టుక్కోట్టై నుండి 20 కి.మీ.దూరంలో ఉంది.తంజావూరు నుండి 60 కిమీ (37 మైళ్లు) దూరంలోని మల్లిపట్టినం గ్రామంలోఉంది.1814-1815లో నెపోలియన్ బోనపార్టేపై బ్రిటిష్ వారివిజయవంతమైన పురోగమనానికి గుర్తుగా ఈ కోటను మరాఠా పాలకుడు సెర్ఫోజీ II నిర్మించాడు.బంగాళాఖాతం ఎదురుగా,కోట షట్కోణ నిర్మాణంతో ఎనిమిది అంతస్థులను కలిగి ఉంది.దీని ఎత్తు 75 అడుగులవరకు ఉంది. దీని చుట్టూ గోడ, కందకం ఉంది.ఇది కోటను పోలి ఉంటుంది.
వృక్షజాలం
1992 లో డాక్టరల్ థీసిస్ కోసం ఎస్.ఎ గణపతిచే తంజావూరులోని వృక్షజాలం అధ్యయనం డాక్యుమెంట్ చేయబడింది.
వెలుపలి లంకెలు
వర్గం:తమిళనాడు జిల్లాలు
రాం బాగ్ ప్యాలెస్
చరిత్ర
ఈ ప్రదేశంలో మొట్టమొదటి భవనం. రాజు రామ్ సింగ్ II తన భార్య కోసం 1835 లో నిర్మించారు. 1887 లో, మహారాజా సవై మాధో సింగ్ పరిపాలనలో, ఆ సమయంలో ఒక దట్టమైన అడవుల్లో నిర్వహించారు. 20 వ శతాబ్దం ప్రారంభంలో, సర్ శామ్యూల్ స్విన్టన్ జాకబ్ యొక్క నమూనాలకు ఇది ఒక రాజభవనంలోకి విస్తరించబడింది. మహారాజా సవాయి మాన్ సింగ్ II తన ప్రధాన నివాసంగా రాం బాగ్ ప్యాలెస్ చేజిక్కించుకున్నాడు.
బాహ్య లంకెలు
వర్గం:భారతదేశ కోటలు
ఊహలు గుసగుసలాడే
కథ
టెలీ మార్కెటింగ్ యాడ్స్ కు యాంకర్గా పనిచేసే ఎన్ వెంకటేశ్వరరావు అలియాస్ వెంకీ (నాగ శౌర్య) టెలివిజన్ న్యూస్ రీడర్ గా కావాలనే ఆశయంతో ఉంటాడు. అయితే తన బాస్ ఉదయ్ (అవసరాల శ్రీనివాస్) ప్రవర్తనతో టీవీ న్యూస్ రీడర్ కాలేకపోతాడు. అయితే పెళ్ళి చూపుల్లో తనకు నచ్చిన ఓ అమ్మాయిని మెప్పించడానికి వెంకీ సహకరిస్తే టీవీ న్యూస్ రీడర్ ను చేస్తానని ఉదయ్ ఒప్పుకుంటాడు. కాని గతంలో తను ప్రేమించి.. విడిపోయిన శ్రీసాయి శిరీష ప్రభావతి (రాశి ఖన్నా) అలియాస్ ప్రభావతియే తన బాస్ పెళ్ళి చూపుల్లో చూసిందని తెలుసుకుంటాడు. బాస్ ఇష్టపడిన తన ప్రేయసిని వెంకీ దక్కించుకున్నారా లేక ఉదయ్ పెళ్ళి చేసుకున్నారా? వెంకీ, ప్రభావతిలు ఎందుకు విడిపోయారు? ఎన్నో ఉద్యోగాలు ఉన్నా.. వెంకీ టెలివిజన్ న్యూస్ రీడరే ఎందుకు కావాలనుకున్నాడు అనే ప్రశ్నలకు సమాధానమే 'ఊహలు గుసగుసలాడే'.
థీమ్స్, ప్రభావాలు
సైరనో దె బెర్గెరాక్‌‌ అన్న 19వ శతాబ్దపు ఫ్రెంచి నాటకాన్ని అడాప్ట్ చేసి ఈ సినమా స్క్రిప్ట్ తయారుచేశారు. ఈ సినిమా దర్శక రచయిత అవసరాల శ్రీనివాస్ అమెరికన్ నటుడు, సినీ రూపకర్త వూడీ అలెన్ అభిమాని కావడంతో సినిమాలో వూడీ అలెన్ దర్శకత్వం వహించి నటించిన ప్రముఖ హాలీవుడ్ రొమాంటిక్ కామెడీ అనీ హాల్ పోస్టర్ దగ్గరలో నిలబడినట్టు చూపించాడు. తెలుగులో చూపించే పోస్టర్ తమాషాగా "అన్నీ హాల్లోనే" అని పెట్టాడు. అలానే సినిమాలో హీరోకి బండి లేకున్నా హీరోయిన్‌కి లిఫ్ట్ ఇస్తానంటే, ఆమె వద్ద బండి ఉన్నా లిఫ్ట్ తీసుకుంటానని చెప్పే సన్నివేశం అనీ హాల్ సినిమా నుంచే తీసుకున్నట్టు అవసరాల శ్రీనివాస్ చెప్పాడు. thumb|నాగ శౌర్య thumb|రాశి ఖన్నా
సైమా అవార్డులు
2014 సైమా అవార్డులు
కోరిందపండు
thumb|నాలుగు రకాల కోరిందలు: సవ్యదిశలో ఎడమవైపు పైనుండి: [[గండశిలా కోరింద, కొరియా కోరింద, ఆస్ట్రేలియా స్థానిక కోరింద, మారిషస్ కోరింద]] కోరిందపండు(ఆంగ్లం: Raspberry, ర్యాస్బెఱి) గులాబి పూవు కుటుంబానికి చెందిన "రూబస్"అనే జన్యువుగల వృక్షజాతుల సమూహంలో భాగమైన ఒక తినదగిన పండు. ఈ పండ్లు రూబస్ జన్యువులోని ఉపజన్యువైన "ఇడియోబాటస్"కి ముఖ్యంగా చెందినవి. కోరిందపండ్ల చెట్లు కలపకాండలతో సంవత్సరం పొడవునా పండ్లను ఇస్తాయి.
జాతులు
thumb|[[ఎరుపు|ఎ<font style="background-color: rgb(189, 212, 255);">ఱు పు కోరిందపండ్లు]] thumb|ఊదా కోరిందలు-ఒక [[మిశ్రమజాతి]] రూబస్ జన్యువులోని ఉపజన్యువైన "ఇడియోబాటస్"కి చెందిన కోరిందపండ్ల ఉదాహరణలు:
రూబస్ జన్యువుకే ఏకంగా చెందిన కోరిందపండ్లు ఇవి:
సాగు-ఉత్పత్తి
కుడి|thumb|కోరిందపువ్వు కోరిందపండ్ల గింౙలను సంప్రదాయపరంగా శీతాకాలంలో  సాగుకై నాటుతారు, నేడు ప్రయోగశాలల్లో పుట్టించిన కోరింద మిశ్రమమొక్కలను నేరుగా మట్టిలో నాటుతున్నారు. సాధారణంగా ఈ మొక్కలను మీటరుకు రెండు నుండి ఆఱుచొప్పున సారవంతమైన, పారుదల నేలలో నాటుతారు. మొక్కలు చుట్టూ గట్లు కడతారు. మొక్కలు ఒక ఎత్తుకు వచ్చేవరకు వాటిని జాగ్రత్తగా చూసుకుంటారు. ముఖ్యంగా మొక్కల వేర్లను పురుగులు దాడిచేయకుండా చూడాలి.
అన్ని కోరిందపొదల కాడలు, సాగుయొక్క తొలినాళ్లలో బాగా ఎదుగుతాయి. నిజానికి బాగా ఎదిగిన ఆ కోరిందకాండాలకు సాగుచివరిలో కాలంలో పండ్లు వస్తాయి. కోరింద పూవులు తేనెటీగలకు ఇతర సంపర్కకారక కీటకాలకు మకరందనిధులు. కోరిందపొదలు ఓజఃభరితాలు మఱియు శక్తివంతమైనవి. పక్కనే నాటబడిన ఇతరమొక్కలను, పొదలను ఇవి తమ వేర్లద్వారా దాడిచేసి ఆ మొక్కల బలాన్ని క్షీణింపజేసే గుణం గలవి. అందుకే ఇవి త్వరగా పెరిగి పండ్లును ఇచ్చే స్థాయికి వచ్చేస్తాయి. గమనించకపోతే ఇవి త్వరగా తోటంతా పాకి, తోటలోని ఇతరమొక్కలను చంపేస్తాయి. కోరిందపొదలు తడిమట్టిలో చాలా త్వరగా వేర్లను పెంచుకుని విస్తరిస్తాయి.
చూడటానికి పండు మంచి ఎఱుపు రంగులోకి (లేదా విత్తనం జాతినిబట్టి నలుపు, ఊదా, బంగారు రంగులలోకి) వచ్చి ఉండగా మఱియు పండ్లు తేలికగా మొక్కనుండి విడివడినప్పుడు, వాటి సేకరింపును ప్రారంభిస్తారు. పండ్లు బాగా ముగ్గినప్పుడే వాటి తియ్యటి రుచి బయటపడుతుంది. బాగా ముగ్గిపోయి, ముట్టుకుంటేనే ముద్దైపోతున్న పండ్లను సాధారణంగా మురబ్బాలను , జామ్లను తయారుచేయడానికి వినియోగిస్తారు.
ముఖ్యమైన సాగురకాలు
ఎడమ|thumb|పసుపు లేదా బంగారురంగు కోరిందలు ఉష్ణమండల ప్రాంతాలలో పెరిగే ఈ కోరిందపండ్లు వాణిజ్యపరంగా మంచిగిరాకీ ఉన్న పండ్లు. నేటి కోరిందలు ముఖ్యంగా రూబస్ ఇడేయస్ మఱియు రూబస్ స్ట్రైగోసిస్ అనే జన్యుజాతుల యొక్క జన్యుకలయికలే. వృక్షశాస్త్రవేతలు ఈ మధ్యనే ముళ్లు తక్కువ ఉండి, ఎటువంటి కర్రసహాయం లేకుండానే పెరిగే క్రొత్తరకం కోరిందమొక్కలను పుట్టించారు.
రూబస్ ఓస్సిడెంటలిస్ అనే నలుపు కోరిందపండు ఇతర కోరిందపండ్లకన్నా దాని యొక్క ప్రత్యేకమైన విశిష్టమైన రుచికి ప్రసిద్ధి. ముఖ్యంగా ఇది జాంలలో ఎక్కువ ఉపయోగించబడుతుంది.
ఊదాకోరిందలు ఎఱుపు మఱియు నలుపు కోరిందల జన్యువులను మేళవించగా పుట్టిన కొత్తరకం పండు. అడవులలో ప్రాకృతికంగా పెరిగే కోరిందజాతులు కేవలం ఎఱుపు-నలుపు కోరిందలు మాత్రమే. మిగిలినవన్ని ఈ రెండు జాతులనుండి కృతిమంగా ప్రయోగశాలలలో పుట్టించబడినవి.
ప్రత్యేక ఉత్పత్తులు
thumb|రూబస్ వయోమింగ్, ఊదా కోరిందపండ్లు thumb|ఎఱుపు కోరిందపొద చిగురుటాకులు thumb|ఎఱుపు కోరిందపండ్లు
వ్యాధులు మఱియు చీడ
గొంగళి పురుగులు మఱియు ఱెక్కలపురుగులు ఎక్కువగా కోరిందపండ్లను తినేస్తాయి. బోట్రిటిస్ సైనేరియా అనే ఒక శిలీంధ్రం,(సాధారణంగా బూడిద బూజు అని పిలువబడుతుంది), తేమ వాతావరణాలలో ఎక్కువగా మొక్కకు చీడగా పడుతుంది. అది ముఖ్యంగా ముద్దైపోయిన పండ్లును ఆక్రమిస్తుంది, పిమ్మట ఆ శిలీంధ్రం తన సిద్ధబీజాలను మిగిలిన పండ్లకు త్వరగా వెదజల్లిస్తుంది.
ఒకప్పుడు బంగాళదుంపలు, టామాటాలు, మిరపకాయలు, వంకాయలు లేదా ఉల్లిపాయలను పెంచిన మట్టిలో వీటిని, ఆ మట్టిని సరియైన శుద్ధిచేయకుండా పెంచకూడదు. ఎందుకంటే ఆయా పంటలకు సాధారణంగా వచ్చే "వెర్టిసిల్లియం విళ్ట్"అనే ఒక రకం శిలీంధ్రం ఆ మట్టిలో ఎన్నో సంవత్సరాలపాటు ఉండిపోతుంది. అది కోరిందపంటను నాశనం చేయగలదు.
ప్రపంచోత్పత్తి
2016లో, ప్రపంచవ్యాప్తంగా సాగుచేయబడిన కోరిందపండ్ల మొత్తంబరువు 7,95,249 టన్నులు, అందులో రష్యా అధికశాతం(21శాతం, అనగా 1,64,602 టన్నులు) ఉత్పత్తి చేసింది (క్రింది పట్టికను చూడండి). ఇతర ముఖ్య ఉత్పత్తిదారులు అమెరికా సంయుక్త రాష్ట్రాలు (17 శాతం), పోలాండ్ (16 శాతం) మఱియు మెక్సికో (14 శాతం) (క్రింది పట్టికను చూడండి). center|thumb|400x400px|ప్రపంచవ్యాప్త కోరింద ఫలోత్పత్తి విలువలు
బాహ్య లంకెలు
వర్గం:మృదుఫలాలు
అంతర్జాతీయ సమాచార హక్కుల దినోత్సవం
అంతర్జాతీయ సమాచార హక్కుల దినోత్సవం సెప్టెంబరు 28న నిర్వహించాలని యునెస్కో ద్వారా నిర్ణయించబడింది. ప్రభుత్వ పాలనలో పారదర్శకతను పెంచడంకోసం ఈ ఉద్యమం ప్రారంభించబడింది. సమాచార హక్కు చట్టం ప్రభుత్వ విధానాల్లో, ప్రభుత్వ సంస్ధలు పనిచేస్తున్న పద్ధతుల్లో పారదర్శకతను పెంచడానికి ఉద్దేశించినది. భారతదేశంలో 2005లో సమాచార హక్కు చట్టం ఏర్పడింది.
ప్రారంభం
2015 నవంబరులో ప్రారంభించబడిన ఈ దినోత్సవం 2016, సెప్టెంబరు 28న మొదటిసారిగా నిర్వహించడం జరిగింది. 2002 సెప్టెంబరులో బల్గేరియా రాజధాని సోఫియాలో అంతర్జాతీయ హక్కు దినోత్సవంగా గుర్తింపు పొంది, అంతర్జాతీయ పౌర సమాజ న్యాయవాదులచే 2012లో మొదలయింది.
కార్యక్రమాలు
సెప్టెంబరు 28వ తేదీన అంతర్జాతీయంగా ఈ దినోత్సవాన్ని జరుపుతూ, ప్రభుత్వ ఆశయాన్ని గురించి ప్రచారం చేయడం జరుగుతుంది.
మూలాలు
వర్గం:దినోత్సవాలు వర్గం:సమాచారం వర్గం:అంతర్జాతీయ దినములు
మీనాక్షి శిరోద్కర్
మీనాక్షి శిరోద్కర్ (అక్టోబరు 11, 1916 - జూన్ 3, 1997) ఒక భారతీయ నటి, ప్రధానంగా మరాఠీ సినిమాలలో, మరాఠీ రంగస్థలాలపై, టెలివిజన్లో పనిచేశారు. 1938లో రంగప్రవేశం చేసిన ఈమె 1970ల వరకు చలన చిత్రాల్లో నటిస్తూనే ఉంది. మాస్టర్ వినాయక్ తో మరాఠీ చిత్రం బ్రహ్మచారి (1938) లో ఒక స్విమ్ సూట్ లో ఇచ్చిన తన ప్రదర్శనకు అప్పటి సంప్రదాయ ప్రేక్షకులు ఒక్కసారిగా కంగుతిన్నారు. ఈమె బాలీవుడ్ నటీమణులు నమ్రతా శిరోద్కర్, శిల్పా శిరోద్కర్ లకు బామ్మ.
వ్యక్తిగత జీవితం
మహారాష్ట్ర కుటుంబంలో అక్టోబరు 11, 1916న జన్మించిన మీనాక్షి శిరోద్కర్ కు అప్పుడు రతన్ పెడ్నెకర్ అని పేరు. ఈమె చిన్న వయసులోనే భారతీయ శాస్త్రీయ సంగీతం నేర్చుకోవడం ప్రారంభించింది. 1936లో డాక్టర్ శిరోద్కర్ తో వివాహమైంది, వీరికి ఒక పుత్రుడు కలిగాడు. బాలీవుడ్ నటీమణులైన ఈమె మనవరాళ్ళు నమ్రతా శిరోద్కర్, శిల్పా శిరోద్కర్ కూడా చిత్ర పరిశ్రమలో పనిచేస్తున్నారు. 1993లో నమ్రత మిస్ ఇండియాగా ఎంపికయ్యింది. జూన్ 4, 1997 న మీనాక్షి శిరోద్కర్ ముంబైలో 80 సంవత్సరాల వయసులో మరణించింది.
వర్గం:1916 జననాలు వర్గం:1997 మరణాలు వర్గం:మరాఠీ వ్యక్తులు
జీశాట్
జీశాట్ (జియోసింక్రోనస్ శాటిలైట్) ఉపగ్రహాలు భారతదేశం స్వదేశీ పరిజ్ఞానంతో అభివృద్ధి చేసిన సమాచార ఉపగ్రహాలు. డిజిటల్ ఆడియో, డేటా, వీడియో ప్రసారాల కోసం వీటిని ఉపయోగిస్తారు. 2018 డిసెంబరు 5 నాటికి ఇస్రో, 20 జీశాట్ ఉపగ్రహాలను ప్రయోగించింది. వాటిలో 14 ఉపగ్రహాలు పనిచేస్తున్నాయి.
చరిత్ర
జీశాట్ ప్రసార సేవల్లో స్వావలంబన సాధించే లక్ష్యంతో ఇస్రో అభివృద్ధి చేసిన జియోసింక్రోనస్ ఉపగ్రహాల వ్యవస్థ. 10 జీశాట్ ఉపగ్రహాల్లో C, ఎక్స్‌టెండెడ్ C, Ku-బ్యాండ్‌లలో ఉన్న మొత్తం 168 ట్రాన్స్‌పాండర్లలో 95 ట్రాన్స్‌పాండర్లను ప్రసారకర్తలకు సేవల కోసం లీజుకు ఇచ్చారు. టెలికమ్యూనికేషన్స్, టెలివిజన్ ప్రసారం, వాతావరణ సూచన, విపత్తుల సమయాల్లో హెచ్చరిక, శోధన, రెస్క్యూ కార్యకలాపాల సేవలు అందిస్తాయి.
క్రియాశీల ఉపగ్రహాల జాబితా
ఇది జీశాట్ ప్రస్తుత ఉపగ్రహాల జాబితా.
అను ఆగా
అను ఆగా (జననం 3 ఆగస్టు 1942) ఒక భారతీయ బిలియనీర్ వ్యాపారవేత్త, సామాజిక కార్యకర్త, ఆమె శక్తి, పర్యావరణ ఇంజనీరింగ్ వ్యాపారమైన థర్మాక్స్ కు 1996 నుండి 2004 వరకు  చైర్ పర్సన్గా నాయకత్వం వహించారు. అసోచామ్ లేడీస్ వింగ్ అయిన ఆల్ లేడీస్ లీగ్  ముంబై ఉమెన్ ఆఫ్ ది డికేడ్ అచీవర్స్ అవార్డు ఆమెకు లభించింది.
2010 లో ఆమెకు భారత ప్రభుత్వం పద్మశ్రీ పురస్కారం ఇచ్చింది. ఆమె ప్రస్తుతం టీచ్ ఫర్ ఇండియా చైర్ పర్సన్ గా ఉన్నారు. ఆమె 26 ఏప్రిల్ 2012 న భారత పార్లమెంటు ఎగువ సభ అయిన రాజ్యసభ కు రాష్ట్రపతి ప్రతిభా పాటిల్ చే నామినేట్ చేయబడింది.
వ్యక్తిగత జీవితం, విద్య
ఆమె ముంబైలోని సెయింట్ జేవియర్స్ కాలేజ్ నుండి ఎకనామిక్స్ లో బి.ఎ.తో పట్టభద్రురాలైంది, ముంబైలోని ప్రతిష్టాత్మక టాటా ఇన్స్టిట్యూట్ ఆఫ్ సోషల్ సైన్సెస్ (టిఐఎస్ఎస్) నుండి వైద్య, మానసిక సామాజిక సేవలో పోస్ట్ గ్రాడ్యుయేషన్ తో ఉంది. నాలుగు నెలలు యునైటెడ్ స్టేట్స్ లో చదువుకుంది.
అను హార్వర్డ్ బిజినెస్ స్కూల్ నుండి గ్రాడ్యుయేట్ అయిన రోహింటన్ ఆగాను వివాహం చేసుకున్నారు, ఆమెకు మెహర్ అనే కుమార్తె, కుమారుడు కురుష్ కు జన్మనిచ్చింది.
ఆమె కుమార్తె, మెహర్ పుదుంజీ థెర్మాక్స్ ప్రస్తుత చైర్ పర్సన్, 2004 లో ఆమె తల్లి నుండి బాధ్యతలు స్వీకరించారు. ఆమె లండన్ లోని ఇంపీరియల్ కాలేజ్ ఆఫ్ సైన్స్ అండ్ టెక్నాలజీ నుండి కెమికల్ ఇంజనీరింగ్ లో పోస్ట్ గ్రాడ్యుయేట్, సెప్టెంబర్ 1990లో థర్మాక్స్ లో చేరారు, కాన్ఫెడరేషన్ ఆఫ్ ఇండియన్ ఇండస్ట్రీ  (సిఐఐ) ఫ్యామిలీ బిజినెస్ ఫోరం, యంగ్ ఇండియన్స్ (వైఐ) లో  సభ్యురాలు.
కెరీర్
అను 1985 లో థర్మాక్స్ లో తన వృత్తిని ప్రారంభించింది, తరువాత 1991 నుండి 1996 వరకు దాని మానవ వనరుల విభాగానికి నాయకత్వం వహించింది. భర్త రోహింటన్ ఆగా మరణం తరువాత ఆమె థర్మాక్స్ చైర్ పర్సన్ గా బాధ్యతలు స్వీకరించారు, 2004లో పదవీ విరమణ చేశారు. తరువాత బాధ్యతలు ఆమె కుమార్తె, కంపెనీ వైస్ చైర్ పర్సన్ మెహర్ పుదుంజీ స్వీకరించారు. అను అప్పటి నుండి కంపెనీ డైరెక్టర్ల బోర్డులో ఉండిపోయారు..
రాజ్యసభలో పార్లమెంటు సభ్యురాలిగా ఆమె ఈ క్రింది కమిటీలలో పనిచేశారు
మూలాలు
వర్గం:జీవిస్తున్న ప్రజలు వర్గం:1942 జననాలు వర్గం:పద్మశ్రీ పురస్కార గ్రహీతలు
జహనుమా
జహనుమా, తెలంగాణ రాష్ట్ర రాజధాని హైదరాబాదు లోని ఒక ప్రాంతం. ఇక్కడ ఫలక్‌నుమా ప్యాలెస్ ఉంది.
సమీప ప్రాంతాలు
ఇది బహదూర్‌పూరా శాసనసభ నియోజకవర్గం పరిధిలో ఉంది. ఇక్కడికి సమీపంలో ఫలక్‌నుమా, నవాబ్ సాహెబ్ కుంట, ఫతేదర్వాజా, దూద్‌బౌలి, కిషన్‌బాగ్‌, రామ్నాస్‌పురా, మదన్ ఖాన్ కాలనీ, కల్వాగడ్, మదీనా కాలనీ, పైమ్ బాగ్, జహనుమా లాన్సర్, న్యూ షంషీర్ గుంజ్ రోడ్, బీబీ కా చాష్మా రోడ్, నవాబ్ సాహబ్ కుంటా రోడ్ మొదలైన ప్రాంతాలు ఉన్నాయి.
ప్రార్థన స్థలాలు
ఈ ప్రాంతంలో హనుమాన్ దేవాలయం, ఎస్‌ఎల్‌వి దేవాలయం, బైట్-ఉల్-అమన్, జామా మసీదు, హజ్రత్ బిలాల్ మసీదు మొదలైన ప్రార్థన స్థలాలు ఉన్నాయి.
విద్యాసంస్థలు
ఇక్కడ, ఎ ఆర్ కాలేజ్ ఆఫ్ కామర్స్, బాలికల కోసం ఇక్ర మిషన్ హైస్కూల్ అండ్ జూనియర్ కాలేజ్, ప్రెసిడెన్సీ స్కూల్ ఆఫ్ మేనేజ్‌మెంట్ అండ్ కంప్యూటర్ సైన్సెస్, ప్రోగ్రెస్ జూనియర్ కళాశాల, బాలుర ఐటిఐ/ఐటిసి, ఫీనిక్స్ ఇంటర్నేషనల్ స్కూల్, లిటిల్ చాంప్జ్ ఇన్నోవేటివ్ స్కూల్, మదీనా పబ్లిక్ స్కూల్ వంటి విద్యాసంస్థలు ఉన్నాయి.
రవాణా
తెలంగాణ రాష్ట్ర రోడ్డు రవాణా సంస్థ ఆధ్వర్యంలో జహనుమా నుండి నగరంలోని ఇతర ప్రాంతాలకు బస్సు సౌకర్యం ఉంది. ఇక్కడ ఫలక్‌నామా రైల్వే స్టేషను, ఫలక్‌నామా బస్ డిపో ఉన్నాయి.
మూలాలు
వర్గం:హైదరాబాదులోని ప్రాంతాలు
బాబాసాహెబ్ ఆప్టే
ఉమాకాంత్ కేశవ్ ఆప్టే (29 ఏప్రిల్ 1903 - 1971), బాబాసాహెబ్ ఆప్టేగా ప్రసిద్ధి చెందాడు. ఇతడు జాతీయవాద సంస్థ అయిన రాష్ట్రీయ స్వయంసేవక్ సంఘ్ (RSS) మొదటి ప్రచారకులలో (పూర్తి-సమయ కార్యకర్త) ఒకరు, దాని వ్యవస్థాపకుడు K. B. హెడ్గేవార్ నుండి దీక్ష తీసుకున్నాడు. అతని మరణం తరువాత, ప్రాచీన భారతదేశ చరిత్రపై పరిశోధనను ప్రారంభించడంలో, ప్రచురించడంలో చురుకుగా ఉన్న RSS ప్రచారక్ మోరోపంత్ పింగ్లే అతని గౌరవార్థం బాబాసాహెబ్ ఆప్టే స్మారక్ సమితిని స్థాపించాడు.
జీవితం
ఆప్టే 29 ఏప్రిల్ 1903 న విదర్భలోని చిత్పవన్ బ్రాహ్మణ కుటుంబంలో జన్మించాడు. చిన్నప్పటి నుండి దేశభక్తి భావనతో ఉన్నాడు. అతని తండ్రి 1919 లో మరణించాడు. అతను మెట్రిక్యులేషన్ తర్వాత ఉపాధ్యాయుడిగా పనిచేయడం ప్రారంభించాడు. అయితే, బాలగంగాధర తిలక్ వర్ధంతి వేడుకలు జరపకూడదని అతని ప్రధానోపాధ్యాయుడు నిషేధించడంతో అతను ఉద్యోగానికి రాజీనామా చేశాడు. 1924లో, అతను నాగ్‌పూర్‌కు వెళ్లి ఉద్యమం పత్రిక ప్రెస్‌లో చేరాడు. విప్లవాత్మక ఆలోచనల గురించి చర్చించేందుకు విద్యార్థి మండలిని (విద్యార్థి సంఘం) ఏర్పాటు చేశాడు. హెడ్గేవార్ 1925లో సంస్థను సందర్శించి, తన అభివృద్ధి చెందిన సంస్థను RSSలో విలీనం చేయడానికి ఆప్టేకు తగినంత స్ఫూర్తిని అందించారు. 1927లో, అతను RSS ప్రచారక్‌గా మారిన మొదటి వ్యక్తులలో ఒకడు అయ్యాడు.
క్రియాశీలత
1930ల ప్రారంభంలో మహారాష్ట్రలో, తరువాత దేశంలోని మిగిలిన ప్రాంతాలలో RSS శాఖల (స్థానిక శాఖలు) నెట్‌వర్క్‌ను విస్తరించడంలో ఆప్టే కీలక పాత్ర పోషించారు. ఆర్‌ఎస్‌ఎస్ ప్రచారక్ నెట్‌వర్క్ సమన్వయంలో హెడ్గేవార్‌కు కీలక సహాయకుడిగా మారాడు. అతను నిరంతరం ప్రయాణించి, ఆర్‌ఎస్‌ఎస్ శాఖలకు వారి ప్రోత్సాహాన్ని పొందేందుకు ప్రాముఖ్యత కలిగిన వ్యక్తులను గుర్తించడం, కలవడం ద్వారా ప్రచారక్‌లకు ప్రత్యేక రకమైన సహాయం అందించాడు. అతను 1935లో పంజాబ్ ప్రావిన్స్‌లో పర్యటించాడు, హిందూ మహాసభ, ఆర్య సమాజ్ రెండింటితో పరిచయాలను ఏర్పరచుకున్నాడు, పంజాబ్‌లో RSS వ్యాప్తికి పునాది వేసాడు.
మరణం
ఆప్టే 1971లో మరణించాడు. అతన్ని RSS కర్మయోగిగా గౌరవించింది. హిందూత్వ అచ్చులో భారతీయ చరిత్రను తిరిగి వ్రాయడంతోపాటు సంస్కృతాన్ని ప్రాచుర్యంలోకి తీసుకురావడంలో ఆయనకున్న ఆసక్తిని గుర్తుచేసుకోవడానికి, మోరోపంత్ పింగ్లే 1973లో బాబాసాహెబ్ ఆప్టే స్మారక్ సమితిని ఈ విషయాలపై పుస్తకాలను రూపొందించడానికి, ప్రచురించడానికి స్థాపించారు. ఈ సంస్థ నిర్ణీత సమయంలో అఖిల భారతీయ ఇతిహాస్ సంకలన్ యోజన అనే అఖిల భారత సంస్థను ప్రారంభించింది. RSS సంస్కృతాన్ని ప్రోత్సహించడానికి చేస్తున్న కృషికి గుర్తింపుగా ఏటా "బాబా సాహెబ్ ఆప్టే బర్త్ సెంటెనరీ నేషనల్ సంస్కృత అవార్డు"ను కూడా ఏర్పాటు చేసింది.
మూలాలు
వర్గం:సంఘ్ పరివార్
మంజరీ మధుకరీయము
ఇది ఒక తెలుగు నాటిక. దీనిని కోరాడ రామచంద్రశాస్త్రి గారు 1860 ప్రాంతంలో రచించారు. ని ఇతివృత్తం అపూర్వం. స్వకపోల కల్పితం. పురాణాదులనుంచి సంగ్రహించింది కాదు.
కథ
ఆమోదరేఖకు సంయమి అనే స్నేహితురాలు ఉంది. ఆమె స్నేహితురాలు సుమతి. విరిద్దరూ తపస్వినులు. వీరు ఆమోదరేఖా మంజరులకు వచ్చిన ఆపదను గురించి చర్చించుకుంటారు. ఆ ఆపద ఇది: మంజరి ఒక రాత్రి కలలో ఒక రాజచంద్రునితో రతి సుఖ మనుభవించి ఆ పారవశ్యంతో అతనిని గురించి ఆశువుగా పద్యాలు చెబుతుంది. అందుకు అందరూ కలత పడుతారు.
మంజరి వార్త తెలియక విలపిస్తున్న, అగ్నిప్రవేశం చేయనున్న రాజమాతకు కాపాలిక మాయతో ఒక మణిఘంటికను ఒక లేఖతో సహా అందజేస్తుంది. అవి రాజమాత చేతిలో పడుతాయి. మంజరి క్షేమంగా తిరిగి వస్తుందని, రాజయోగిని శాపంతో హండయోగిని పిచ్చిదై పోయిందని ఆ లేఖ వల్ల తెలిసింది. రాజమాత మనసు ఊరట చెందుతుంది.
మధుకర చక్రవర్తి భార్య హేలావతి ఎదుట మంజరి ఆమోదరేఖ ఉన్న ఇనుప పెట్టె పడుతుంది. ఆమె ఆ పెట్టె తెరిపించి, దానిలో ఇద్దరు సుందరులు ఉండడం చూచి ఆశ్చర్య పడి వారిని అంతఃపురంలో రాజు కంట పడకుండా దాచింది. రాజు విచారంగా ఉండడానికి కారణమేమో ఆమెకు తెలియలేదు. ఈ విషయాన్ని కుంభస్తని అనే చేటి విదూషకునికి తెలుపుతుంది. విదూషకుడు రాజును కలిసినప్పుడు రాజు, తన చింతకు కారణం చెబుతాడు.
జు, విదూషకుడు మంజరిని చూడడం ఎట్లా అని ఆలోచిస్తూ క్రీడాశాలకు రాగా,అక్కడ మంజరి కనిపిస్తుంది. మధుకరుడు మంజరిని గాంధర్వ విధితో వివాహం చేసుకుంటాడు. ఇంతలో రాణి వచ్చి అల్లరి చేయగా రాజు వెళ్లి పోతాడు. రాణి కోపంతో ఆమోదరేఖను, మంజరిని చెరసాలలో పడేస్తుంది. రాజు చర్యకు రాణి చింతిస్తుండగా, ఆమె తల్లినుంచి ఒక లేఖ వస్తుంది. దానినిబట్టి మంజరి రాణి పినతల్లి కుమార్తె అని స్పష్టమవుతుంది. రాణి పశ్చాత్తాప పడుతుంది. రాజు వద్దకు క్షమాపణ కోరుతుంది. మంజరిని రాణిని చేసి, తాను భట్టిని కావడానికి సమ్మతిస్తుంది. పిదప రాణే మంజరిని పిలుచుకొని వచ్చి రాజు చేత పాణిగ్రహణం చేయిస్తుంది.
మొదటి అంకములో ఆమోదరేఖామంజరుల సంభాషణ
ఆమో – హళా మంజరి, సుమాళంబుగా నుంటివి గదా మంజరి – అత్తికా, నీవు వచ్చుట నింక నింక యద్ది కలుగునని నెమ్మనంబున నమ్మెదనే. ఆమో – హళా ఇట్లుంటివేమే మం – అత్తికా, నీవు నా చెంగట నుంటివే ఆమో – హళా, నీ కురంగట నవ్వ మొదలుగ వారంద రున్నారు గదా మం – అత్తికా, యీ యవ్వ తొంటి యవ్వ యనుకొంటివే ఆమో – యిప్పుడు గ్రొత్తగ మరి యొకతె యేతెంచెనే మం – కాదే యవ్వ యనిన యద్దియే కాని దాని యాత్మ మారినదే ఆమో – ఓసీ చెలియా, కాదే, తొల్లిటికంటె నీ యాత్మ మారిన దాని నెరుంగక యమ్మను వింతగ దూరుచున్నావు మం – అత్తికా నీవు కొన్ని నాడులు దడవున నుండుట నీ యాత్మయుం దారుమారయ్యెనని దలంపనగునే
మూలాలు
వర్గం:తెలుగు నాటకాలు
దేవాంతకుడు
దేవాంతకుడు అనే పేరుతో ఈ సినిమాలున్నాయి:
గూగుల్ వర్క్ స్పేస్
Google Workspace, ఇది అక్టోబరు 2020  వరకు  G సూట్ గా విపణిలో ఉన్నది, ఇది క్లౌడ్ కంప్యూటింగ్, ఉత్పాదకత, సహకార ఉపకరణాలు, సాఫ్ట్ వేర్ , ఉత్పత్తులను గూగుల్ ద్వరా  అభివృద్ధి చేసి, మార్కెటింగ్ చేసిన ఒక సేకరణ. ఇది 2006లో మొదటిసారిగా ఈ విధంగా ప్రారంభించబడింది.Google Apps for Your Domain తరువాత 2016 లో G సూట్ గా బ్రాండింగ్ చెయబదినది  2016. గూగుల్ వర్క్‌స్పేస్‌లో Gmail, కాంటాక్ట్స్, క్యాలెండర్, మీట్, కమ్యూనికేషన్ కోసం చాట్ ఉంటాయి; వివిధ Google ఉత్పత్తులు అందించే కస్టమర్ అనుకూలీకరించిన డొమైన్ పేరు. సాంప్రదాయ కార్యాలయ సూట్‌ల మాదిరిగానే Gmail, Hangouts , మీట్ , క్యాలెండర్ , డ్రైవ్ , డాక్స్ , షీట్‌లతో కూడిన అనేక వెబ్ అనువర్తనాలు ఇందులో ఉన్నాయి, స్లైడ్‌లు , గుంపులు , వార్తలు , ప్లే , సైట్‌లు , వాల్ట్. ఇది క్రోమ్‌బుక్‌లను అభివృద్ధి చేసిన గూగుల్ ఉద్యోగి రాజన్ సేత్ యొక్క ఆలోచన. భాగస్వామ్య అనువర్తనాలతో పాటు ( క్యాలెండర్, డాక్స్ , మొదలైనవి), గూగుల్ జి సూట్ మార్కెట్‌ప్లేస్‌ను అందిస్తుంది , ఇది జి సూట్ వినియోగదారుల కోసం ఒక యాప్ స్టోర్. ఇది వినియోగదారుకు G సూట్ అనుభవాన్ని వ్యక్తిగతీకరించడానికి ఇన్‌స్టాల్ చేయగల ఉచిత, చెల్లింపు వివిధ అనువర్తనాలను కలిగి ఉంది. వినియోగదారులు, సేవలను నిర్వహించడానికి నిర్వాహక ప్యానెల్ అందించబడుతుంది. ఎడిషన్ పై ఆధారపడి గూగుల్ వర్క్ స్పేస్ లో డిజిటల్ ఇంటరాక్టివ్ వైట్ బోర్డ్ జామ్ బోర్డ్, టెలిఫోనీ సర్వీస్ వాయిస్ వంటి అనుబంధాలను కొనుగోలు చేసే ఆప్షన్ కూడా ఉండవచ్చు. ఎడ్యుకేషన్ ఎడిషన్ అభ్యసన ఫ్లాట్ ఫారం గూగుల్ క్లాస్ రూమ్ ని జోడిస్తుంది, అక్టోబర్ 2020 నాటికి ఈ పేరు నిలుపుకుంటుంది G Suite for Education. ఈ సేవలు చాలావరకు వారి ఉచిత గూగుల్ (జిమెయిల్) ఖాతాలను ఉపయోగించే వినియోగదారులకు ఎటువంటి ఖర్చు లేకుండా లభిస్తుండగా, గూగుల్ వర్క్‌స్పేస్ డొమైన్ (@ yourcompany.com) వద్ద అనుకూల ఇమెయిల్ చిరునామాలు వంటి సంస్థ లక్షణాలను జోడిస్తుంది, ఇది అపరిమిత డ్రైవ్ నిల్వ కోసం ఎంపిక, అదనపు పరిపాలనా సాధనాలు, అధునాతన సెట్టింగ్‌లు, అలాగే 24/7 ఫోన్ ఇమెయిల్ మద్దతు.
Google యొక్క డేటా కేంద్రాల్లో ఆధారపడి, డేటా, సమాచారం తక్షణమే సేవ్ చేయబడుతుంది , తరువాత బ్యాకప్ ప్రయోజనాల కోసం ఇతర డేటా సెంటర్ లకు సమకాలీకరించబడుతుంది. ఉచిత, వినియోగదారు-ముఖ సేవల వలె కాకుండా, Google వర్క్ స్పేస్ వినియోగదారులు సేవలను ఉపయోగించేటప్పుడు ప్రకటనలను చూడరు,, Google వర్క్ స్పేస్ ఖాతాల్లోని సమాచారం , డేటా ప్రకటన ప్రయోజనాల కోసం ఉపయోగించబడవు. ఇంకా, Google వర్క్ స్పేస్ నిర్వాహకులు భద్రత, గోప్యతా సెట్టింగ్ లను ఫైన్ ట్యూన్ చేయవచ్చు. గూగుల్ ప్రకారం, గూగుల్ యాప్స్ ప్రపంచవ్యాప్తంగా 6 మిలియన్లకు పైగా సంస్థలు ఉపయోగిస్తున్నాయి, వీటిలో ఫార్చ్యూన్ 500 కంపెనీలలో 60% ఉన్నాయి. ఇది మైక్రోసాఫ్ట్ 365, జోహో  వర్క్ ప్లేస్ , సేమ్‌పేజ్ వంటి ఇతర ఉత్పాదకత సూట్  లతో పోటీచేస్తుంది.
సంచికలు
జి సూట్ బహుళ ఎడిషన్లలో లభిస్తుంది. ప్రతి ఎడిషన్ సృష్టించగల వ్యక్తిగత వినియోగదారు ఖాతాల సంఖ్యకు పరిమితం చేయబడింది. స్టాండర్డ్ ఎడిషన్ (ఉచిత) లో 200 మంది వినియోగదారుల డిఫాల్ట్ పంపిణీతో జి సూట్ విడుదల చేయబడింది, ఇది త్వరగా 100 మంది వినియోగదారులకు మార్చబడింది. అదనంగా, వినియోగదారులు తమ యూజర్ పరిమితిని పెంచడానికి ఒక మాన్యువల్ ప్రాసెస్ ద్వారా అభ్యర్థించవచ్చు (కనీసం) ఆమోదించడానికి 1 లేదా 2 వారాలు పడుతుంది. జనవరి 2009 లో, పరిమితి మార్చబడింది, తద్వారా అన్ని కొత్త ఖాతాలు 100 మందికి బదులుగా 50 మంది వినియోగదారులను మాత్రమే స్వీకరిస్తాయి, చెల్లింపుతో ఎక్కువ అభ్యర్థించే అవకాశం ఉంది. జి సూట్ కమర్షియల్ రీసెల్లర్ ప్రోగ్రాం ప్రారంభానికి సంబంధించి ఇది ధృవీకరించబడింది. జనవరి 2009 కి ముందు ప్రామాణిక ఎడిషన్ యొక్క వినియోగదారులు వారి పాత పంపిణీని ఉంచారు, 2011 లో ఉచిత G సూట్ ఉత్పత్తి పరిమితిని 10 వినియోగదారులకు తగ్గించింది, కొత్త వినియోగదారులకు సమర్థవంతంగా అయింది. డిసెంబర్ 6, 2012 న, గూగుల్ సూట్ ఫ్రీ ఎడిషన్ (స్టాండర్డ్ ఎడిషన్) ను నిలిపివేయాలని గూగుల్ నిర్ణయించింది. కొత్త వ్యాపార కస్టమర్లు జి సూట్ బిజినెస్ ఎడిషన్ కోసం సైన్ అప్ చేయడానికి మళ్ళించబడతారు, అయితే జి సూట్ స్టాండర్డ్ ఎడిషన్ ఖాతాలు పని చేస్తూనే ఉంటాయి.
అనువర్తనాల ఖాతాలో అందుబాటులో ఉన్న మొత్తం వినియోగదారుల సంఖ్య ఆధారంగా జి సూట్ ఎడిషన్ కోసం చందా స్థాయి బిల్ చేయబడుతుంది, ఎడిషన్ లక్షణాలు ఆ సభ్యత్వంలోని అన్ని వినియోగదారు ఖాతాలకు వర్తిస్తాయి. వినియోగదారుల ఉపసమితి కోసం నవీకరణలను కొనడం సాధ్యం కాదు: వినియోగదారు పరిమితిని పెంచడానికి, అన్ని ఖాతాల కోసం చందాలను కొనుగోలు చేయాలి. ఉదాహరణకు, 60 మంది వినియోగదారులను ప్రారంభించడానికి 50 మంది వినియోగదారుల “ప్రామాణిక” పరిమితి యొక్క నవీకరణ 60 మంది వినియోగదారులను ఉపయోగించినా, ఉపయోగించకపోయినా చెల్లించాల్సి ఉంటుంది.ప్రొఫెషనల్ ప్యాకేజీ ఒకే వినియోగదారు కోసం ఇ-మెయిల్ 30 వాల్యూమ్ బాక్స్ జిబిని అందిస్తుంది, వినియోగదారు ఖాతాకు సంవత్సరానికి $ 50 కు లభిస్తుంది. వినియోగదారులకు సాంకేతిక మద్దతు, ఇప్పటికే ఉన్న మౌలిక సదుపాయాలతో కలిసిపోవడానికి API లు అందించబడతాయి ఇంకా ఇమెయిల్ కోసం 99.9% సమయ సమయానికి హామీ ఇవ్వబడుతుంది. రోజుకు 2000 కంటే ఎక్కువ బాహ్య చిరునామాలకు మేయిల్ పంపటానికి అనుమతించబడలేదు  .
'''బిజినెస్ స్టార్టర్, బిజినెస్ స్టాండర్డ్, బిజినెస్ ప్లస్ ప్లాన్‌లను గరిష్టంగా 300 మంది వినియోగదారుల వరకు కొనుగోలు చేయవచ్చు. ఎంటర్‌ప్రైజ్ ప్లాన్‌లకు కనీస లేదా గరిష్ట వినియోగదారు పరిమితి లేదు. ఇవికాక గూగుల్ మీట్ హార్డ్‌వేర్, జామ్‌బోర్డ్, క్రోమ్ ఎంటర్‌ప్రైజ్, వాయిస్, యాప్‌షీట్, అప్లికేషన్స్, యాడ్-ఆన్‌లు విడిగా అమ్ముడవుతాయి.'''
Google వర్క్ స్పేస్ లక్షణాలు
క్లౌడ్ ఆధారిత, ఇన్ స్టలేషన్ అవసరం లేదు
ఆధునిక భద్రత అడ్మిన్ ఫీచర్లు
24/7 సపోర్ట్ తో తేలికగా నిర్వహించ వచ్చు.
ఉచిత 14 రోజుల ట్రయల్, తరువాత నెలవారీ ఛార్జ్.
గూగుల్ వర్క్ స్పేస్ ప్లాన్ లు బిజినెస్ స్టార్టర్ కొరకు ప్రతి యూజర్ కు నెలకు రూ. 125, బిజినెస్ స్టాండర్డ్ కొరకు ప్రతి యూజర్ కు నెలకు రూ. 672,, బిజినెస్ ప్లస్ కొరకు ప్రతి యూజర్ కు నెలకు రూ. 1260 చొప్పున.
విద్య కోసం జి సూట్
ఇది కింది అదనపు సాధనాలతో వ్యాపార ప్రణాళికతో సమానంగా ఉంటుంది:
లాభాపేక్షలేనివారికి G సూట్ (లాభాపేక్షలేనివారికి G సూట్)
ఇది వ్యాపార ప్రణాళికను పోలి ఉంటుంది కాని కొన్ని తేడాలు ఉన్నాయి:
మూలాలు
వర్గం:2006 స్థాపితాలు వర్గం:మొబైల్ సాఫ్టువేర్ వర్గం:గూగుల్ సేవలు
భాజనీయ సూత్రాలు
భాజనీయ సూత్రాలు:ఒక సంఖ్య ను మరో సంఖ్య చే భాగింపబడుతుందో లేదో సరి చూచుటకు ఉపయోగపడుతుంది.
21 నుండి
ఈ క్రింది మరి కొన్ని ఉదహరణలు.
వర్గం:గణిత శాస్త్రము
ఎర్రుపాలెం మండలం
ఎర్రుపాలెం, తెలంగాణ రాష్ట్రంలోని ఖమ్మం జిల్లాకు చెందిన ఒక మండలం. . 2016 లో జరిగిన జిల్లాల పునర్వ్యవస్థీకరణకు ముందు కూడా ఈ మండలం ఇదే జిల్లాలో  ఉండేది. ప్రస్తుతం ఈ మండలం ఖమ్మం రెవెన్యూ డివిజను లో భాగం. పునర్వ్యవస్థీకరణకు ముందు కూడా ఇదే డివిజనులో ఉండేది.ఇది సమీప పట్టణమైన విజయవాడ నుండి 52 కి. మీ. దూరంలో ఉంది.విజయవాడ - ఖమ్మం రైలు మార్గంలో ఇది ఉంది.ఈ మండలంలో  24  రెవెన్యూ గ్రామాలు ఉన్నాయి. అందులో 3  నిర్జన గ్రామాలు.మండల కేంద్రం ఎర్రుపాలెం
గణాంకాలు
thumb|2016 పునర్వ్యవస్థీకరణకు ముందు అవిభక్త ఖమ్మం​ జిల్లా పటంలో మండల స్థానం 2011 భారత జనగణన గణాంకాల ప్రకారం మండల జనాభా- మొత్తం 	49,851 - పురుషులు 	25,078 - స్త్రీలు 	24,773
2016 లో జరిగిన పునర్వ్యవస్థీకరణ తరువాత, ఈ మండల వైశాల్యం 264 చ.కి.మీ. కాగా, జనాభా 49,851. జనాభాలో పురుషులు 25,078 కాగా, స్త్రీల సంఖ్య 24,773. మండలంలో 14,269 గృహాలున్నాయి.
రెవెన్యూ గ్రామాలు
గమనిక:నిర్జన గ్రామాలు మూడు పరిగణనలోకి తీసుకోలేదు